ai4bharat/Pralekha huggingface dataset:
নারীওশিশুবিকাশমন্ত্রক
নির্ভয়া তহবিলের মাধ্যমে ক্রিটিক্যাল কেয়ার ও পকসো পীড়িতদের সহায়তার লক্ষ্যে নারী ও শিশুবিকাশ মন্ত্রকের প্রকল্প
নয়াদিল্লি, ১১ জুলাই, ২০২৩
নির্ভয়া তহবিলের মাধ্যমে ক্রিটিক্যাল কেয়ার ও পকসো পীড়িতদের সহায়তার লক্ষ্যে নারী ও শিশুবিকাশ মন্ত্রকের উদ্যোগে একটি প্রকল্প হাতে নেওয়া হয়েছে। ধর্ষণ, গণ-ধর্ষণ এবং গর্ভবতী নাবালিকাদের সাহায্যের জন্য ৭৪.১০ কোটি টাকার এই প্রকল্প অনুমোদন করা হয়েছে। আশ্রয়, খাদ্যের ব্যবস্থা ও দৈনিক প্রয়োজনীয়তা মেটানো, আদালতে শুনানির জন্য নিয়ে যাওয়ার সময় নিরাপদে যাতায়াত, ধর্ষণ বা গণ-ধর্ষণের ফলে গর্ভবতী হয়ে পড়া পরিবার-পরিত্যক্ত নাবালিকাদের সাহায্যের জন্যই এই প্রকল্প।
ন্যাশনাল ক্রাইম রেকর্ডস ব্যুরো-র তথ্য অনুযায়ী, ২০২১ সালে পকসো আইনে ৫১,৮৬৩টি ঘটনা নথিভুক্ত হয়েছে। এর মধ্যে অনেক গর্ভবতী এবং শারীরিক ও মানসিক নির্যাতনের শিকার বালিকাও রয়েছে। এরা যখন পরিবার থেকে বিচ্ছিন্ন বা অনাথ হয়ে পড়ে, তখন তাদের অবস্থা আরও সঙ্গীন হয়ে ওঠে।
এই প্রকল্পের লক্ষ্য হল :
 এক ছাদের নীচে নাবালিকাদের ধারাবাহিক সাহায্য ও সহায়তা প্রদান।
 তাৎক্ষণিক, জরুরি এবং সাধারণ ক্ষেত্রে শিক্ষা, পুলিশি সহায়তা, মেডিক্যাল , মনস্তাত্ত্বিক ও মানসিক কাউন্সেলিংয়ে আইনি সাহায্য, পীড়িত নাবালিকাদের বিমার আওতায় আনা এবং তার সদ্যোজাত শিশুর জন্য এক ছাদের নীচে বিচার ও পুনর্বাসনের ব্যবস্থা করা।
উপযুক্ততার শর্তাবলী :১৮ বছরের নীচে পীড়নের শিকার যে কোনও বালিকা।পকসো আইনের ৩ ও ৫ নং ধারায় যৌন নির্যাতন।এ ধরনের যৌন পীড়ন বা ধর্ষণের ফলে কেউ গর্ভবতী হয়ে পড়লে। সেক্ষেত্রে নাবালিকাকে অনাথ বা পরিবার পরিত্যক্ত হতে হবে অথবা ঐ নাবালিকা পরিবারের সঙ্গে থাকতে না চাইলে।
এই প্রকল্পের সুবিধা নিতে গেলে, নিগ্রহের শিকার নাবালিকাকে এফআইআর-এর কপি রাখতে হবে, এমনটি বাধ্যতামূলক নয়। তবে যিনি এর দায়িত্বে রয়েছেন, তিনি প্রকল্পের রূপায়ণ এবং এফআইআর নথিভুক্তির বিষয়টি দেখবেন।
চাইল্ড কেয়ার ইনস্টিটিউশনস  চিল্ড্রেনস হোম-এর অনুসরণ করা পদ্ধতিসমূহ :
হোমের দায়িত্বে যিনি থাকবেন, তাঁকে বালিকার জন্য পৃথক আশ্রয়ের ব্যবস্থা করতে হবে, যা বাড়িতে থাকা শিশুর চেয়ে আলাদা হবে। বালিকার দেখাশোনার জন্য একজনকে নিযুক্ত করতে হবে। বালিকাটির যত্ন এবং সুরক্ষার জন্য পৃথক তহবিলের ব্যবস্থা করতে হবে।
CG/MP/DM/
(
অর্থমন্ত্রক
এশীয় পরিকাঠামো বিনিয়োগ ব্যাঙ্কের পরিচালন পর্ষদের পঞ্চম বার্ষিক বৈঠকে কেন্দ্রীয় অর্থমন্ত্রী নির্মলা সীতারমনের অংশগ্রহণ
নয়াদিল্লী, ২৮ জুলাই, ২০২০
কেন্দ্রীয় অর্থ, কর্পোরেট বিষয়ক মন্ত্রী শ্রীমতি নির্মলা সীতারমন আজ ভিডিও কনফারেন্সের মাধ্যমে এশীয় পরিকাঠামো বিনিয়োগ ব্যাঙ্কের  পরিচালন পর্ষদের পঞ্চম বার্ষিক বৈঠকে যোগ দেন। প্রতি বছর এই বার্ষিক সভায় পরিচালন পর্ষদের সদস্যরা ভবিষ্যতে ব্যাঙ্ক পরিচালন সম্পর্কে সিদ্ধান্ত গ্রহণ করে থাকেন। এবারের এই সভায় "এআইআইবি ২০৩০-পরবর্তী দশকে এশিয়ার উন্নয়নে সহায়তাদান" শীর্ষক বিষয়ের ওপর আলোচনার আয়োজন করা হয়েছিল। পাশাপাশি প্রতি বছরের মতো এই সভায় এআইআইবি সভাপতি নির্বাচনের বিষয় নিয়েও আলোচনা হয়।
শ্রীমতি সীতারমন এই আলোচনায় প্রধান বক্তা হিসেবে উপস্থিত ছিলেন। কোভিড-১৯ মহামারী মোকাবিলায় ভারত সহ এই ব্যাঙ্কের সদস্য দেশগুলিকে প্রায় ১০ বিলিয়ন ডলার আর্থিক সাহায্যের জন্য এআইআইবি-র উচ্ছ্বসিত প্রশংসা করেন তিনি। শ্রীমতি সীতারমন বলেন, প্রধানমন্ত্রী নরেন্দ্র মোদী সার্ক গোষ্ঠীভুক্ত দেশগুলির জন্য কোভিড-১৯ মোকাবিলায় জরুরি তহবিল গঠনের উদ্যোগ নিয়েছেন। এই পরিস্থিতির মোকাবিলায় ভারত বিভিন্ন দেশে জরুরি চিকিৎসা সামগ্রী ও ওষুধ যেভাবে সরবরাহ করেছে সেই প্রসঙ্গও বৈঠকে তুলে ধরেন তিনি। এর পাশাপাশি কোভিড-১৯ প্রতিষেধক পরীক্ষায় বিশ্বব্যাপি প্রয়াসে ভারত নিরন্তর সহায়তা ও সমর্থন চালিয়ে যাচ্ছে বলেও উল্লেখ করেন কেন্দ্রীয় অর্থমন্ত্রী।
কোভিড-১৯ মোকাবিলায় ভারত সরকারের নেওয়া বিভিন্ন পদক্ষেপের কথা উল্লেখ করে শ্রীমতি সীতারমন জানান, প্রধানমন্ত্রী গরিব কল্যাণ যোজনায় ২৩ বিলিয়ন মার্কিন ডলার এবং আত্মনির্ভর ভারত প্যাকেজে ২৯৫ বিলিয়ন মার্কিন ডলার বরাদ্দ করা হয়েছে। এর মূল লক্ষ্যই হল সমস্ত ক্ষেত্র ও বিভাগগুলির অর্থনীতি সুরক্ষিত করা। কেন্দ্রীয় অর্থমন্ত্রী জানান পরিকাঠামো উন্নয়নে ২০২০-২৫এর মধ্যে জাতীয় পরিকাঠামো পাইপলাইন চালু করা হচ্ছে। এতে এআইআইবি-র অংশীদারিত্ব রয়েছে। এখানে নতুন বিনিয়োগের সুযোগ তৈরি হয়েছে বলেও তিনি জানান। সামাজিক পরিকাঠামোগত উন্নয়নে একাধিক উদ্যোগ গ্রহণ, জলবায়ু পরিবর্তন রোধ এবং সুস্থায়ী উন্নয়নের লক্ষ্যে একাধিক পদক্ষেপ গ্রহণ করা হয়েছে। ৫ বছরের স্বল্প সময়ের মধ্যে এই ব্যাঙ্ক যেভাবে সমৃদ্ধি অর্জন করেছে তারজন্য কেন্দ্রীয় অর্থমন্ত্রী এআইআইবি পরিচালন পর্ষদের প্রশংসা করেন এবং আগামীদিনে ব্যাঙ্কের সাফল্যও কামনা করেন।
(CG/SS/NS
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭২ কোটি ২১ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১১ কোটি ১৬ লক্ষেরও বেশি অব্যবহৃত টিকার ডোজ রয়েছে
নতুনদিল্লি, ২০ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭২ কোটি ২১ লক্ষ ২৮ হাজার ৮৪০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ১৬ লক্ষ ৮৪ হাজার ১৬৬টি টিকার ডোজ হাতে রয়েছে।
CG/CB/SFS
(Visitor Counter : 76
প্রধানমন্ত্রীরদপ্তর
নাইজেরিয়ার রাষ্ট্রপতি নির্বাচনে জয়ের জন্য শ্রী বোলা আহমেদ টিনুবু-কে অভিনন্দন প্রধানমন্ত্রীর
নয়াদিল্লি, ৩ মার্চ, ২০২৩
প্রধানমন্ত্রী শ্রী নরেন্দ্র মোদী নাইজেরিয়ার রাষ্ট্রপতি নির্বাচনে জয়ের জন্য শ্রী বোলা আহমেদ টিনুবু-কে অভিনন্দন জানিয়েছেন।
প্রধানমন্ত্রী তাঁর ট্যুইটে বলেন,
“রাষ্ট্রপতি নির্বাচনে জয়ী হওয়ায় শ্রী বোলা আহমেদ টিনুবু-কে অভিনন্দন জানাই। আপনার নেতৃত্বে ভারত-নাইজেরিয়া দ্বি-পাক্ষিক সম্পর্ককে আরও মজবুত হবে বলে আশা প্রকাশ করি।”
PG/PM/NS
(
রেলমন্ত্রক
রেল বোর্ডের চেয়ারম্যান শ্রী বিনোদ কুমার যাদব এইচআরএমএস মোবাইল অ্যাপ-এর সূচনা করলেন
নয়াদিল্লি, ২০ ফেব্রুয়ারি, ২০২০
রেল বোর্ডের চেয়ারম্যান শ্রী বিনোদ কুমার যাদব আজ এক অনুষ্ঠানে সেন্টার ফর রেলওয়ে ইনফরমেশন সিস্টেম  সংস্থার উদ্ভাবিত অভিনব এইচআরএমএস মোবাইল অ্যাপের সূচনা করেন। এই মোবাইল অ্যাপ থেকে ভারতীয় রেলের কর্মচারীরা তাঁদের চাকরি সম্পর্কিত বিভিন্ন তথ্য দেখতে পারবেন এবং প্রয়োজনের ভিত্তিতে এ ধরনের তথ্যে পরিবর্তনের জন্য প্রশাসনের সঙ্গে যোগাযোগ করতে পারবেন।
এই উপলক্ষে শ্রী যাদব জানান, এখন থেকে রেল কর্মচারীরা তাঁদের কাজে যোগদানের দিন থেকে বেতন হারে বৃদ্ধি, পদোন্নতি, পুরস্কার, বদলি, ছুটি, প্রশিক্ষণ সহ অবসরকালীন সুযোগ-সুবিধা সম্পর্কিত বিভিন্ন তথ্য নিজেই দেখতে পারবেন। কর্মচারীদের কাছে এ ধরনের তথ্য হাতেনাতে পাওয়ার কোন উপায় ছিল না। এই বিষয়টিকে বিবেচনায় রেখেই এবং প্রশাসনিক কাজকর্মে স্বচ্ছতা নিয়ে আসতে অভিনব এই অ্যাপটি চালু করা হয়েছে। এই অ্যাপের মাধ্যমে রেল কর্মচারীরা প্রশাসনের সঙ্গে সরাসরি যোগাযোগ করতে পারবেন। তিনি আরও জানান, বর্তমানে ভারতীয় রেলের কর্মচারীদের সার্ভিস রেকর্ড সহ বিভিন্ন তথ্য সংযোজন ও যাচাই করার প্রক্রিয়া চলছে। ইতিমধ্যেই এই অ্যাপে ১১ লক্ষ ১৯ হাজার বা ৯৩ শতাংশ কর্মচারীর তথ্য সংযোজন করা হয়েছে। এই অ্যাপটির সাহায্যে একজন কর্মী তাঁর ই-সার্ভিস রেকর্ড নিজের সুবিধামতো সময়ে দেখতে পারবেন এবং এতে কোন ত্রুটি থাকলে তা অবিলম্বে সংশ্লিষ্ট প্রশাসনকে সংশোধনের জন্য জানাতেও পারবেন।
ভারতীয় রেলের কর্মচারীদের জন্য এইচআরএমএস মোবাইল অ্যাপটি গুগল প্লে স্টোর থেকে পাওয়া যাচ্ছে। কোন কর্মচারীকে এই অ্যাপে রেজিস্টার করার সময় তাঁর আইপিএএস নম্বর/পিএফ নম্বর উল্লেখ করতে হবে। এরপর, সংশ্লিষ্ট কর্মচারীর মোবাইল নম্বরে এককালীন একটি পাসওয়ার্ড আসবে। পাসওয়ার্ড পাওয়ার পর সেটি অ্যাপের সংশ্লিষ্ট জায়গায় উল্লেখ করার পর রেজিস্ট্রেশন প্রক্রিয়া সম্পূর্ণ হবে। অবশ্য, কোন কর্মচারীর যদি মোবাইল নম্বর না থাকে, তাহলে তিনি রেল বোর্ডের সংশ্লিষ্ট বিভাগের সঙ্গে যোগাযোগ করতে পারেন।
CG/BD/DM
(Visitor Counter : 155
প্রধানমন্ত্রীরদপ্তর
বেঙ্গালুরুর মাইশুরু এক্সপ্রেসওয়ে কর্ণাটকের উন্নয়নে প্রভূত অবদান রাখবে: প্রধানমন্ত্রী
নয়াদিল্লি, ১০ মার্চ, ২০২৩
প্রধানমন্ত্রী শ্রী নরেন্দ্র বলেছেন, বেঙ্গালুরুর মাইশুরু এক্সপ্রেসওয়ে কর্ণাটকের উন্নয়নে প্রভূত অবদান রাখবে। কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি এক ট্যুইট বার্তায় বলেছেন, বেঙ্গালুরু মাইশুরু এক্সপ্রেসওয়ে প্রকল্পটির উদ্দেশ্য হ’ল – শ্রীরঙ্গপত্তনম, কুর্গ, ঊটি এবং কেরলের যোগাযোগ ব্যবস্থার উন্নতি ঘটানো। এর ফলে, সংশ্লিষ্ট এলাকাগুলিতে পর্যটন শিল্পের প্রসার ঘটবে।
কেন্দ্রীয় মন্ত্রী তাঁর ট্যুইট বার্তায় আরও জানিয়েছেন, এই প্রকল্পটি জাতীয় সড়ক – ২৭৫ এর একটি অংশ। প্রকল্পের আওতায় ৪টি রেল ওভার ব্রিজ, ৯টি গুরুত্বপূর্ণ সেতু, ৪০টি ছোট সেতু এবং ৮৯টি আন্ডারপাস নির্মাণ করা হবে। এই ট্যুইটের প্রত্যুত্তরে প্রধানমন্ত্রী বলেছেন, “এটি একটি গুরুত্বপূর্ণ সড়ক যোগাযোগ প্রকল্প, যা কর্ণাটকের উন্নয়নে গুরুত্বপূর্ণ ভূমিকা পালন করবে”।
PG/CB/SB
(
প্রধানমন্ত্রীরদপ্তর
উগান্ডায় বসবাসকারী ভারতীয় সম্প্রদায়ের উদ্দেশে প্রধানমন্ত্রীর ভাষণ
নয়াদিল্লি, ২৫ জুলাই ২০১৮
প্রধানমন্ত্রী শ্রী নরেন্দ্র মোদী উগান্ডায় বসবাসকারী ভারতীয় সম্প্রদায়ের মানুষের উদ্দেশে বুধবার  এক অনুষ্ঠানে ভাষণ দেন। সেদেশের রাষ্ট্রপতি মুসেভেনি-ও অনুষ্ঠানে উপস্থিত ছিলেন।
প্রধানমন্ত্রী তাঁর ভাষণে বলেন, তিনি নিজেকে উগান্ডায় বসবাসকারী ভারতীয় সম্প্রদায়ের একজন হিসাবে উপলব্ধি করেছেন। এই অনুষ্ঠানে রাষ্ট্রপতি মুসেভেনির সামিল হওয়া ভারতের মানুষের প্রতি তাঁর ভালোবাসাকেই প্রতিফলিত করে। উগান্ডার সংসদে বুধবার ভাষণ দেওয়ার জন্য তিনি যে সম্মান পেয়েছেন, এ ব্যাপারে প্রধানমন্ত্রী সেদেশের রাষ্ট্রপতি মুসেভেনি ও উগান্ডার মানুষজনকে ধন্যবাদ দেন।
প্রধানমন্ত্রী বলেন, ভারত ও উগান্ডার সম্পর্ক কয়েক শতাব্দী প্রাচীন। ঔপনিবেশিক সাম্রাজ্যবাদের বিরুদ্ধে লড়াই ও উগান্ডায় রেল পরিকাঠামো নির্মাণ সহ বিভিন্ন ক্ষেত্রে দু’দেশের মধ্যে ঐতিহাসিক যোগসূত্রের কথাও তিনি স্মরণ করেন। তিনি বলেন, উগান্ডার রাজনীতিতেও বহু ভারতীয় গুরুত্বপূর্ণ ভূমিকা পালন করেছেন।
এই উপলক্ষে আয়োজিত সাংস্কৃতিক অনুষ্ঠানে ভারতীয় ভাবধারা ও আদর্শের রীতি অনুসরণ করার জন্য প্রধানমন্ত্রী ভারতীয় সম্প্রদায়ের মানুষের প্রশংসা করেন।
প্রধানমন্ত্রী জোর দিয়ে বলেন, উগান্ডা সহ আফ্রিকার সমস্ত দেশ ভারতের কাছে গুরুত্বপূর্ণ। এ প্রসঙ্গে তিনি জানান, ঔপনিবেশিকতাবাদের বিরুদ্ধে সংগ্রামের এক অভিন্ন ইতিহাস, বিপুল সংখ্যায় প্রবাসী ভারতীয় এবং অভিন্ন উন্নয়নমূলক চ্যালেঞ্জই এ সমস্ত কিছুর মূল কারণ।
তিনি আজ  বলেন, ভারত বিশ্বের দ্রুত বিকাশশীল অর্থনীতি। ভারত এখন মোটরগাড়ি ও স্মার্টফোন রপ্তানি করছে। ভারতের মানুষের ক্ষমতায়নের পিছনে ডিজিটাল প্রযুক্তি গুরুত্বপূর্ণ মাধ্যম হয়ে উঠছে। এমনকি, স্টার্ট আপ বা নতুন শিল্প স্থাপনের ক্ষেত্রেও ভারত এক গুরুত্বপূর্ণ কেন্দ্র হিসাবে উঠে আসছে বলে প্রধানমন্ত্রী মন্তব্য করেন।
ভারতের বিদেশ নীতিতে আফ্রিকার গুরুত্বের কথাও প্রধানমন্ত্রী উল্লেখ করেন। এ প্রসঙ্গে তিনি নতুন দিল্লিতে ২০১৫ সালে আয়োজিত ভারত-আফ্রিকা শীর্ষ সম্মেলনের কথা উত্থাপন করেন। ভারত ও আফ্রিকার দেশগুলির মধ্যে একাধিক ক্ষেত্রে উচ্চ স্তরীয় দ্বিপাক্ষিক সম্পর্কের কথাও প্রধানমন্ত্রী উল্লেখ করেন।
প্রধানমন্ত্রী আফ্রিকার বিভিন্ন দেশকে ভারতের পক্ষ থেকে সহজশর্তে ৩ বিলিয়ন মার্কিন ডলার ঋণ সহায়তা, ছাত্রছাত্রীদের বৃত্তি প্রদান, ই-ভিসা চুক্তি প্রভৃতির কথাও উল্লেখ করেন। আন্তর্জাতিক সৌর জোটের সমস্ত সদস্য দেশের মধ্যে প্রায় অর্ধেক দেশই আফ্রিকার-ই বলে প্রধানমন্ত্রী জানান।
প্রধানমন্ত্রী বলেন, নতুন বিশ্ব ব্যবস্থায় এশিয়া ও আফ্রিকার দেশগুলি গুরুত্বপূর্ণ ভূমিকা পালন করছে।
CG/BD/SB…
(Visitor Counter : 54
সামাজিকন্যায়ওক্ষমতায়নমন্ত্রক
বিশ্ব সেরিব্রাল পলসি দিবস পালিত হবে ৬ অক্টোবর
নতুন দিল্লি, ৫ অক্টোবর, ২০২৩
বিশ্ব সেরিব্রাল পলসি দিবস সমগ্র বিশ্বে ৬ অক্টোবর পালন করা হয়। জনগণকে এই রোগ সম্পর্কে সচেতন করার লক্ষ্যেই এই দিনটি পালিত হয়। প্রতি বছর ৬ অক্টোবর পালিত হওয়া এই সেরিব্রাল পলসি দিবস জনগণকে এই রোগের বিষয়ে সচেতন করার পাশাপাশি আক্রান্তদের প্রতি সহানুভূতি সৃষ্টিতেও সাহায্য করে। সেরিব্রাল পলসিতে আক্রান্ত শিশু বা বয়স্ক ব্যক্তি অনেক সময়ই সমাজে মূল স্তরে সামিল হওয়ার ক্ষেত্রে বাধা সম্মুখীন হন। বিশ্ব সেরিব্রাল পলসি দিবস এই রোগ সম্পর্কে সচেতনতা বাড়ায়। ফলে, আক্রান্ত ব্যক্তিরাও আরও বেশি পরিমাণ জনসমর্থন পান। বিশ্ব সেরিব্রাল পলসি দিবস ২০২৩-এর মূল ভাবনা হল ‘একযোগে আরও সংঘবদ্ধ হওয়া’। এই ভাবনাটি সেরিব্রাল পলসি আক্রান্ত মানুষের মধ্যে একতা, পারস্পরিক সহযোগিতা ও সমন্বয় বাড়াতে সহায়ক হবে। যখন কোন ব্যক্তি, পরিবার বা সেবা প্রদানকারী ব্যক্তি একযোগে কাজ করেন, তখন তাদের মধ্যে সদর্থক পরিবর্তন দেখা দেয়।
ভারত সরকারের সামাজিক ন্যায় ও ক্ষমতায়ন মন্ত্রকের আওতাধীন দিব্যাঙ্গ ব্যক্তিদের ক্ষমতায়ন বিষয়ক দপ্তর  দেশে দিব্যাঙ্গদের সামগ্রিক উন্নয়নের বিষয়ে নজরদারি চালাবে। সেরিব্রাল পলসি সম্পর্কে বৃহত্তর জনগণের মধ্যে সচেতনতা বাড়ানোই এই লক্ষ্য। সারা দেশে নানা অনুষ্ঠানের মধ্য দিয়ে ৬ অক্টোবর ২০২৩ দিনটি বিশ্ব সেরিব্রাল পলসি দিবস হিসেবে পালিত হবে।
PG/PM/AS
(Visitor Counter : 39
প্রধানমন্ত্রীরদপ্তর
ধনতেরাস উপলক্ষ্যে দেশবাসীকে প্রধানমন্ত্রীর অভিনন্দন
নয়াদিল্লি, ০৫ নভেম্বর, ২০১৮
প্রধানমন্ত্রী শ্রী নরেন্দ্র মোদী ধনতেরাস উপলক্ষ্যে দেশবাসীকে শুভেচ্ছা জানিয়েছেন। প্রধানমন্ত্রী বলেছেন, “ধনতেরাস উপলক্ষ্যে সকল দেশবাসীকে আন্তরিক শুভচ্ছা। ভগবান ধন্বন্তরি আমাদের সকলের জীবনে সুখ, সমৃদ্ধি এবং সুস্বাস্হ্য প্রদান করুক।
ধনতেরাসের বিশেষ এই দিনে সকলকে শুভেচ্ছা। বিশেষ এই দিনটি সমাজের সর্বত্র শান্তি ও সমৃদ্ধি বৃদ্ধি করুক।”
CG/NS/…
(Visitor Counter : 69
কেন্দ্রীয়মন্ত্রিসভা
ভারত ও গিনির মধ্যে পুনর্নবীকরণযোগ্য শক্তি ক্ষেত্রে স্বাক্ষরিত সমঝোতাপত্রে মন্ত্রিসভার অনুমোদন
নয়াদিল্লি, ০৬ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও গিনির মধ্যে পুনর্নবীকরণযোগ্য শক্তি ক্ষেত্রে স্বাক্ষরিত মউ বা সমঝোতাপত্রে অনুমোদন মিলেছে।
এই সমঝোতাপত্র স্বাক্ষরের উদ্দেশ্য হ’ল –
- সহযোগিতামূলক প্রাতিষ্ঠানিক সম্পর্কের ভিত্তি গড়ে তোলা;
- পারস্পরিক স্বার্থ, সমতা ও দুই পক্ষের মতৈক্যের ভিত্তিতে পুনর্নবীকরণযোগ্য শক্তি ক্ষেত্রে দ্বিপাক্ষিক প্রযুক্তিগত সহযোগিতার প্রসার ঘটানো এবং এ ধরনের সহযোগিতায় উৎসাহদান;
- সৌরশক্তি, বায়ুশক্তি, জৈবশক্তি, বর্জ্য থেকে শক্তি, ক্ষুদ্র জলবিদ্যুৎ প্রকল্প ও দক্ষতা বৃদ্ধির মতো ক্ষেত্রে সহযোগিতা গড়ে তোলা।
এই সমঝোতা দুই দেশের মধ্যে দ্বিপাক্ষিক সহযোগিতাকে মজবুত করতেও কার্যকর হবে।
CG/BD/SB
(Visitor Counter : 42
নতুনওপুনর্নবীকরণযোগ্যজ্বালানিমন্ত্রক
দেশীয় প্রযুক্তিতে নির্মিত সৌরবিদ্যুৎ উৎপাদনকারী সেল সম্পর্কে পুনর্নবীকরণযোগ্য শক্তি মন্ত্রকের ব্যাখ্যা
নয়াদিল্লি, ২১ অক্টোবর, ২০১৯
দেশীয় প্রযুক্তিতে নির্মিত সৌরবিদ্যুৎ উৎপাদনকারী সেল সম্পর্কে কেন্দ্রীয় নতুন ও পুনর্নবীকরণযোগ্য শক্তি মন্ত্রক ব্যাখ্যা জারি করেছে। মনে করা হচ্ছে, মন্ত্রকের এই উদ্যোগের ফলে সৌরবিদ্যুৎ উৎপাদনকারী দেশীয় প্রযুক্তিতে নির্মিত সেলের উৎপাদন বাড়বে।
উল্লেখ করা যেতে পারে, মন্ত্রক ‘কুসুম’-এর মতো একাধিক ফ্ল্যাগশিপ কর্মসূচি রূপায়ণ করছে। উদ্দেশ্য, দেশীয় প্রযুক্তিতে তৈরি সৌরবিদ্যুৎ উৎপাদনকারী সেলের ব্যবহার বাধ্যতামূলক করা। মন্ত্রকের নজরে এসেছে যে কিছু উৎপাদক সংস্থা সেমি-প্রোসেস্ড সৌরবিদ্যুৎ উৎপাদনকারী সেল আমদানি করে এ ধরনের সেল নির্মাণে চূড়ান্ত রূপ দিয়েছে। এর ফলে, দেশের মূল্য ব্যবস্থার ক্ষেত্রে এর প্রভাব পড়েছে।
মন্ত্রকের পক্ষ থেকে স্পষ্ট জানানো হয়েছে যে যদি সৌরবিদ্যুৎ উৎপাদনকারী ডিফিউজড সিলিকন ওয়েফার  আমদানি করা হয় এবং তা যদি সৌরবিদ্যুৎ উৎপাদনকারী সেল উৎপাদনের ক্ষেত্রে কাঁচামাল হিসেবে ব্যবহার করা হয়, তাহলে এ জাতীয় সৌরবিদ্যুৎ উৎপাদনকারী সেল দেশীয় প্রযুক্তিতে নির্মিত বলে গণ্য হবে না। সৌরবিদ্যুৎ উৎপাদনকারী সেলকে তখনই দেশীয় প্রযুক্তিতে নির্মিত উপকরণ হিসেবে গণ্য করা হবে যখন আনডিফিউজড সিলিকন ওয়েফার  কাজে লাগিয়ে এই ধরনের সেল ভারতেই নির্মাণ করা হবে।
মন্ত্রকের এই সিদ্ধান্তের ফলে ভারতে এক মজবুত সৌরবিদ্যুৎ উৎপাদনের সরঞ্জাম নির্মাণের ভিত্তি গড়ে উঠবে।
ঐ ব্যাখ্যায় আরও বলা হয়েছে, মন্ত্রকের পক্ষ থেকে যে সমস্ত কর্মসূচি বা প্রকল্প রূপায়ণ করা হচ্ছে, তাতে দেশীয় প্রযুক্তিতে নির্মিত সৌরবিদ্যুৎ সেলের ব্যবহার বাধ্যতামূলক। ভারতের সৌরবিদ্যুৎ নিগম লিমিটেডের পক্ষ থেকে উৎপাদন-ভিত্তিক বিদ্যুৎ ক্রয় চুক্তির ক্ষেত্রেও সৌরবিদ্যুৎ সেলে দেশীয় প্রযুক্তির ব্যবহারে গুরুত্ব দেওয়া হয়।
সৌরবিদ্যুৎ উৎপাদনকারী সেলকে তখনই দেশীয় প্রযুক্তিতে নির্মিত উপকরণ হিসেবে গণ্য করা হবে যখন সিলিকন ওয়েফার  কাজে লাগিয়ে এই ধরনের সেল ভারতেই নির্মাণ করা হবে। সৌরবিদ্যুৎ উৎপাদনকারী সেল নির্মাণে প্রয়োজনীয় যাবতীয় পদক্ষেপ ভারতে গ্রহণ করা হয়েছে।
যদি সৌরবিদ্যুৎ উৎপাদনকারী সিলিকন ওয়েফার  আমদানি করা হয় এবং আমদানিকৃত এ ধরনের সামগ্রীকে যদি সৌরবিদ্যুৎ উৎপাদনকারী সেল উৎপাদনের ক্ষেত্রে কাঁচামাল হিসেবে ব্যবহার করা হয়, তাহলে এ জাতীয় সৌরবিদ্যুৎ উৎপাদনকারী সেল দেশীয় প্রযুক্তিতে নির্মিত বলে গণ্য হবে না। উল্লেখ করা যেতে পারে, মন্ত্রকের সমস্ত কর্মসূচি বা প্রকল্পে দেশীয় প্রযুক্তিতে নির্মিত সৌরবিদ্যুৎ সেলের ব্যবহারের কথা বাধ্যতামূলক করা হয়েছে।
ভারতের সৌরবিদ্যুৎ নিগম লিমিটেডের উৎপাদন-ভিত্তিক বিদ্যুৎ ক্রয় চুক্তির আওতায় সৌরবিদ্যুৎ উৎপাদনকারী সেল তৈরির ব্যবস্থা গড়ে তুলতে হবে। এছাড়াও, এ ধরনের সেল নির্মাণে আনডিফিউজড ওয়েফার  ব্যবহার করা বাধ্যতামূলক।
CG/BD/DM
(Visitor Counter : 111
স্বাস্থ্যওপরিবারকল্যাণমন্ত্রক
চীনের উহানে আটকে পড়া ভারতীয়দের উদ্ধারকাজে নিযুক্ত দলের ১০ জন চিকিৎসক ও নার্সের হাতে প্রধানমন্ত্রীর প্রশংসা সূচক চিঠি তুলে দিলেন ডঃ হর্ষবর্ধন
নয়াদিল্লী, ১৭ ফেব্রুয়ারি, ২০২০
করোনা ভাইরাস জনিত পরিস্হিতির প্রেক্ষিতে চীনের উহানে আটকে পড়া ৬৪৫ জন ভারতীয় নাগরিক সহ ৭ জন মালদ্বীপের নাগরিককে সাফল্যের সঙ্গে উদ্ধারকাজে নিযুক্ত দলের ১০ জন চিকিৎসক ও নার্সের হাতে প্রধানমন্ত্রী শ্রী নরেন্দ্র মোদীর লেখা প্রশংসা সূচক চিঠি আজ এখানে এক অনুষ্ঠানে তুলে দেন কেন্দ্রীয় স্বাস্হ্য ও পরিবার কল্যাণ মন্ত্রী ডঃ হর্ষবর্ধন। প্রধানমন্ত্রী এই প্রশংসা সূচক চিঠিতে সমবেত প্রচেষ্টাকে কুর্নিশ জানিয়ে বলেছেন, বৈচিত্র্যের মধ্যে দিয়েই প্রকৃত ক্ষমতার প্রকাশ ঘটে। প্রধানমন্ত্রী আরও বলেছেন, উদ্ধারকারী দলের অদম্য জেদ, দৃঢ় সংকল্প ও সহমর্মিতা প্রশংসনীয়। এর মধ্য দিয়ে প্রতিকূল অবস্হান সময় চারিত্রিক বৈশিষ্ট্য প্রকৃত প্রতিফলন ঘটে। চিঠিতে প্রধানমন্ত্রী উল্লেখ করেছেন, দুর্দশাগ্রস্হ ভারতীয় নাগরিকদের উদ্ধার না কেবল উদ্ধার হওয়া ব্যক্তিদের যন্ত্রনা লাঘব করে বরং বিশ্বের বিভিন্ন প্রান্তে বসবাসকারী ভারতীয়দের সংকটের পরিস্হিতিতে একথাই মনে করিয়ে দেয় যে, সমগ্র দেশ তাদের পাশে রয়েছে। উদ্ধার কাজে নিযুক্ত দলের উদ্দেশে প্রধানমন্ত্রী বলেছেন, ‘আপনাদের অদম্য প্রচেষ্টা আন্তরিকতা ও অঙ্গীকার নিয়ে দেশের সেবায় প্রতিটি নাগরিককে অনুপ্রাণিত করে।’
ডঃ হর্ষবর্ধন দুটি উদ্ধারকারী দলের প্রত্যেক সদস্যকে অভিনন্দন জানিয়েছেন। তিনি বলেছেন, চিকিৎসা পেশা হিসেবে এটা কেবল তাদের কর্তব্যই ছিলনা বরং সংকটের সময় সহ-নাগরিকদের প্রতি সাহায্যের দায়িত্বই প্রতিফলিত হয়েছে। উল্লেখ করা যেতে পারে দিল্লীর রাম মনোহর লোহিয়া হাসপাতাল এবং সফদরজঙ্গ হাসপাতালে চিকিৎসক ও নার্সরা ওই উদ্ধারকারী দলের সদস্য হিসেবে চীনের উহানে গিয়েছিলেন।
CG/BD/NS
(Visitor Counter : 75
স্বাস্থ্যওপরিবারকল্যাণমন্ত্রক
বেসরকারি হাসপাতালগুলির অতিরিক্ত মাশুল নেওয়ার বিরুদ্ধে সরকারের একগুচ্ছ পদক্ষেপ
নতুন দিল্লি, ৩ ডিসেম্বর, ২০২১
স্বাস্থ্যের বিষয়টি রাজ্যের এক্তিয়ারভুক্ত, তাই বেসরকারি হাসপাতাল সহ রোগীর চিকিৎসার জন্য অতিরিক্ত মাশুল নেওয়ার বিরুদ্ধে উপযুক্ত ব্যবস্থা গ্রহণের প্রাথমিক দায়িত্ব সংশ্লিষ্ট রাজ্য ও কেন্দ্রশাসিত প্রশাসনের। তাই বেসরকারি হাসপাতালগুলির বিরুদ্ধে কোন অভিযোগ পাওয়া গেলেই উপযুক্ত ব্যবস্থা গ্রহণের জন্য তা সংশ্লিষ্ট রাজ্য বা কেন্দ্রশাসিত অঞ্চলের প্রশাসনের কাছে পাঠিয়ে দেওয়া হয়।
কেন্দ্রীয় সরকার ক্লিনিক্যাল এস্টাব্লিসমেন্টস  আইন ২০১০ এবং ক্লিনিক্যাল এস্টাব্লিসমেন্টস  বিধি ২০১২, যা ২০১৮ ও ২০২০-তে সংশোধন করা হয়েছে, সেই অনুসারে দেশে সরকারি ও বেসরকারি ক্ষেত্রে চিকিৎসা পরিষেবা প্রতিষ্ঠান গড়ে তোলার জন্য নথিভুক্তিকরণ ও নিয়ন্ত্রণ মূলক ব্যবস্থার কথা উল্লেখ রয়েছে। আইন অনুযায়ী রাজ্য ও কেন্দ্রশাসিত অঞ্চলে চিকিৎসা প্রতিষ্ঠানগুলিতে বিভিন্ন ধরণের পরিষেবার ক্ষেত্রে মাশুলের তালিকা প্রদর্শিত করা প্রয়োজন। ইংরেজি ও স্থানীয় উভয় ভাষাতেই এই তালিকা প্রদর্শন করতে হবে। আইনে আরও বলা হয়েছে, সর্বসাধারণের সহজেই চোখে পড়বে এমন জায়গায় তালিকা প্রদর্শিত করতে হবে। এছাড়াও চিকিৎসা কেন্দ্রগুলিকে পরিষেবার ক্ষেত্রে রোগীদের কাছ থেকে সেই মাশুল গ্রহণ করতে হবে, যা রাজ্য সরকারগুলির সঙ্গে আলোচনা করে কেন্দ্রীয় সরকার স্থির করেছে।
কেন্দ্রীয় সরকার রাজ্য / কেন্দ্রশাসিত অঞ্চলগুলির সঙ্গে আলোচনা করে চিকিৎসা পরিষেবার ক্ষেত্রে ন্যায্য মাশুলের তালিকা তৈরি করেছে এবং এই তালিকা সমস্ত রাজ্য ও কেন্দ্রশাসিত অঞ্চলের সঙ্গে ভাগ করে নেওয়া হয়েছে। আইনে আরও বলা হয়েছে, প্রতিটি জেলায় একটি করে অভিযোগ নিবন্ধীকরণ কর্তৃপক্ষ গঠন করতে হবে, যা মাশুল সংক্রান্ত বিধি ভঙ্গের ক্ষেত্রে প্রয়োজনীয় ব্যবস্থা গ্রহণ করবে। এই কর্তৃপক্ষ অভিযোগের ভিত্তিতে সমস্ত বিষয় খতিয়ে দেখে প্রয়োজন সাপেক্ষে সংশ্লিষ্ট চিকিৎসা পরিষেবা কেন্দ্রের বিরুদ্ধে জরিমানা ধার্য এবং রেজিস্টেশন পর্যন্ত বাতিল করতে পারে।
কেন্দ্রীয় সরকার ও রাজ্যসরকারগুলি ক্লিনিক্যাল এস্টাব্লিসমেন্টস  আইন অনুযায়ী আদর্শ চিকিৎসা পরিষেবা সম্পর্কিত নীতি-নির্দেশিকা জারি করেছে। এই নীতি-নির্দেশিকা বিভিন্ন সময় পরিবর্তন করা হয় এবং সেখানে চিকিৎসা পরিষেবা প্রদানে ন্যায্য মাশুল স্থির করা হয়। এখনও পর্যন্ত ২২৭টি আদর্শ চিকিৎসা পরিষেবার ক্ষেত্রে এবং ২১টি সুপার স্পেশালিটি পরিষেবার ক্ষেত্রে কেন্দ্রীয় স্বাস্থ্য ও পরিবার কল্যাণ মন্ত্রক আদর্শ চিকিৎসা পরিষেবা সম্পর্কিত নীতি-নির্দেশিকা জারি করেছে।
ক্লিনিক্যাল এস্টাব্লিসমেন্টস আইন রূপায়ণ ও নজরদারির বিষয়টি সংশ্লিষ্ট রাজ্য / কেন্দ্রশাসিত প্রশাসনের। এখনও পর্যন্ত ১১টি রাজ্য ও ৬টি কেন্দ্রশাসিত অঞ্চল এই আইন গ্রহণ করেছে। বাকি ১৭টি রাজ্য ও ১টি কেন্দ্রশাসিত অঞ্চলের নিজস্ব আইন রয়েছে।
লোকসভায় আজ এক লিখিত জবাবে একথা জানান স্বাস্থ্য ও পরিবার কল্যাণ প্রতিমন্ত্রী ডঃ ভারতী প্রবীণ পাওয়ার।
CG/BD/AS/
(Visitor Counter : 81
প্রধানমন্ত্রীরদপ্তর
দেশের প্রত্যেক প্রান্তে অত্যাধুনিক প্রযুক্তির সুবিধা পৌঁছে দেওয়ার প্রতিশ্রুতি পুনরায় ব্যক্ত করেছেন প্রধানমন্ত্রী
নয়াদিল্লি, ০২ অগাস্ট, ২০২৩
প্রধানমন্ত্রী শ্রী নরেন্দ্র মোদী দেশের প্রতিটি প্রান্তে আধুনিক প্রযুক্তি পৌঁছে দেওয়ার জন্য তাঁর প্রতিশ্রুতির কথা পুনরায় ব্যক্ত করেছেন। তিনি বলেছেন, বিভিন্ন জেলায় ৩ লক্ষেরও বেশি ৫জি কেন্দ্র সফলভাবে স্থাপন করা হয়েছে। দেশের প্রযুক্তি ক্ষেত্রে এ এক উল্লেখযোগ্য সাফল্য।
কেন্দ্রীয় তথ্য প্রযুক্তি এবং বৈদ্যুতিন মন্ত্রী শ্রী অশ্বিনী বৈষ্ণ বিশ্বের দ্বিতীয় বৃহত্তম ৫জি বাস্তুতন্ত্রের বিষয়ে যে ট্যুইট করেছেন, তার প্রত্যুত্তরে প্রধানমন্ত্রী তাঁর ট্যুইটে বলেছেন, “ভারত ডিজিটাল যোগাযোগ ব্যবস্থায় ক্রমশ উন্নত হচ্ছে। বেশ কিছু জেলায় ইতিমধ্যেই ৩ লক্ষেরও বেশি ৫জি কেন্দ্র সফলভাবে স্থাপন করা হয়েছে। আমাদের প্রযুক্তির যাত্রাপথে এ এক ঐতিহাসিক উপলব্ধির পরিচায়ক। এত দ্রুতগতিতে ৫জি’র প্রসার, দেশের প্রতিটি প্রান্তে অত্যাধুনিক প্রযুক্তি পৌঁছে দেওয়ার ক্ষেত্রে এবং জনজীবনে পরিবর্তন আনতে ও উন্নতিকে ত্বরান্বিত করতে আমাদের প্রতিশ্রুতির পরিচায়ক”।
CG/PM/SB
(
প্রধানমন্ত্রীরদপ্তর
লালা লাজপত রায়ের জন্মদিনে প্রধানমন্ত্রীর শ্রদ্ধার্ঘ্য
নয়াদিল্লী, ২৮ জানুয়ারি, ২০২১
প্রধানমন্ত্রী শ্রী নরেন্দ্র মোদী লালা লাজপত রায় জীকে তাঁর জন্মদিনে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী জানিয়েছেন, ‘মহান স্বাধীনতা সংগ্রামী পাঞ্জাব কেশরী লালা লাজপত রায়কে তাঁর জন্মদিনে কোটি কোটি প্রণাম জানাই। ভারতের স্বাধীনতা সংগ্রামে তাঁর অবদান চিরস্মরণীয় এবং প্রজন্মের পর প্রজন্ম ধরে মানুষ তাঁর মাধ্যমে অনুপ্রাণিত হবে।’
প্রতিরক্ষামন্ত্রক
দেশীয় প্রতিরক্ষা সরঞ্জাম
নয়াদিল্লী, ১৭ ডিসেম্বর, ২০২১
দেশীয় প্রতিরক্ষা সরঞ্জামের দুটি তালিকা ২০২০র ২১ আগস্ট এবং এ বছরের ৩১ মে প্রকাশিত হয়েছে। প্রথম তালিকায় ১০১টি এবং দ্বিতীয় তালিকায় ১০৮টি প্রতিরক্ষা সরঞ্জামের কথা উল্লেখ করা আছে। প্রতিরক্ষা মন্ত্রকের ওয়েবসাইটে এই তালিকা আপলোড করা হয়েছে। এর ফলে সশস্ত্র বাহিনীর চাহিদা অনুযায়ী এইসব সামগ্রী শুধু ভারতীয় সংস্থার থেকে কিনতে হবে। ভারতীয় সংস্থাগুলি প্রতিরক্ষা মন্ত্রকের এই উদ্যোগকে স্বাগত জানিয়েছে।
দেশীয় স্তরে উৎপাদিত সামগ্রী ২০২৫ সালের মধ্যে তৈরি করা হবে। তাই এই মুহুর্তে দেশীয় সামগ্রী কেনার ফলে কতো বিদেশী মুদ্রা সাশ্রয় হবে তা বলা সম্ভব নয়। তবে ধারণা করা হচ্ছে ২০২০ থেকে ২০২৮ সালের মধ্যে ভারতীয় সংস্থাগুলিকে ৩ লক্ষ ৫০ হাজার কোটি টাকার সামগ্রী উৎপাদনের বরাত দেওয়া হবে। এই তালিকায় সাধারণ সরঞ্জামের পাশাপাশি আর্টিলিয়ারি গান, আর্মার্ড ফাইটিং ভেহিকেল্স, লাইট কমব্যাট এয়ারক্র্যাফ্ট, লাইট কমব্যাট হেলিকপ্টারের মতো অত্যাধুনিক সরঞ্জামও রয়েছে।
দেশীয় গোলা-বারুদ সংগ্রহ করার ক্ষেত্রে বিশেষ গুরুত্ব দেওয়া হয়েছে। এই উদ্যোগগুলির ফলে ভারত সমরাস্ত্র ও যুদ্ধের সরঞ্জাম আমদানি করার পরিবর্তে ভবিষ্যতে এইুগলির রপ্তানীকারক দেশ হয়ে উঠবে। এরফলে দেশীয় অর্থনীতির উন্নতি হবে, প্রচুর কর্মসংস্থানের সৃষ্টি হবে। উদাহরণ হিসেবে বলা যায় উত্তরপ্রদেশ এবং তামিলনাড়ুতে যে দুটি প্রতিরক্ষা করিডর গড়ে তোলা হচ্ছে সেখানে আগামীদিনে বিপুল কর্মসংস্থানের সৃষ্টি হবে। ডিআরডিও, ডিডিপি এবং বেসরকারী শিল্প সংস্থাগুলি থেকে বিভিন্ন সরঞ্জামও প্রতিরক্ষা মন্ত্রক সংগ্রহ করবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রীমতি রীতা বহুগুনা যোশী।
CG/CB/NS
(Visitor Counter : 72